CELEX: 22001D0087
Language: el
Date: 2001-06-19 00:00:00
Title: Απόφαση της Μεικτής Επιτροπής του ΕΟΧ αριθ. 87/2001, της 19ης Ιουνίου 2001, για την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς, εκτός του πλαισίου των τεσσάρων ελευθεριών

Avis juridique important

|

22001D0087

Απόφαση της Μεικτής Επιτροπής του ΕΟΧ αριθ. 87/2001, της 19ης Ιουνίου 2001, για την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς, εκτός του πλαισίου των τεσσάρων ελευθεριών  

Επίσημη Εφημερίδα αριθ. L 238 της 06/09/2001 σ. 0041 - 0042

Απόφαση της Μεικτής Επιτροπής του ΕΟΧαριθ. 87/2001της 19ης Ιουνίου 2001για την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς, εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως τα άρθρα 86 και 98,Εκτιμώντας τα ακόλουθα:(1) Το πρωτόκολλο 31 της συμφωνίας τροποποιήθηκε από την απόφαση αριθ. 82/2000 της Μεικτής Επιτροπής του ΕΟΧ, της 2ας Οκτωβρίου 2000(1).(2) Είναι σκόπιμο να επεκταθεί η συνεργασία των συμβαλλομένων μερών της συμφωνίας ούτως ώστε να συμπεριληφθεί η απόφαση 2001/48/ΕΚ του Συμβουλίου, της 22ας Δεκεμβρίου 2000, σχετικά με τη θέσπιση πολυετούς κοινοτικού προγράμματος για την ενίσχυση της ανάπτυξης και της χρήσης του ευρωπαϊκού ψηφιακού περιεχομένου στα παγκόσμια δίκτυα και για την προώθηση της γλωσσικής πολυμορφίας στην κοινωνία της πληροφορίας(2).(3) Επομένως, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας με ισχύ από 1ης Ιανουαρίου 2001,ΑΠΟΦΑΣΙΖΕΙ:Άρθρο 1Στο άρθρο 2, παράγραφος 5 του πρωτοκόλλου 31 της συμφωνίας, προστίθεται το ακόλουθο σημείο: "- 32001 D 0048: Απόφαση 2001/48/ΕΚ του Συμβουλίου, της 22ας Δεκεμβρίου 2000, σχετικά με τη θέσπιση πολυετούς κοινοτικού προγράμματος για την ενίσχυση της ανάπτυξης και της χρήσης του ευρωπαϊκού ψηφιακού περιεχομένου στα παγκόσμια δίκτυα και για την προώθηση της γλωσσικής πολυμορφίας στην κοινωνία της πληροφορίας (ΕΕ L 14 της 18.1.2001, σ. 32)."Άρθρο 2Η παρούσα απόφαση αρχίζει να ισχύει στις 20 Ιουνίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Εφαρμόζεται από 1ης Ιανουαρίου 2001.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Ιουνίου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 315 της 14.12.2000, σ. 26.(2) ΕΕ L 14 της 18.1.2001, σ. 32.(3) Δεν έχουν αναφερθεί συνταγματικές απαιτήσεις.